[{"text_idx": "#000001", "text": "Ta\u0308naseks on vast igau\u0308ks kasvo\u0303i poole ko\u0303rvaga kuulnud, et vesinik on praeguse aja kuum investeering. Rohepo\u0308o\u0308re on alanud ning valitsused on saavutamas suurt verstaposti puhtama keskkonna nimel. Paljude hinnangul on vesinik puuduv lu\u0308li energeetika u\u0308leviimisel praegustelt saastavatelt tootmisviisidelt loodusso\u0303bralikumale tootmisele. Kas see on aga ka tegelikult nii?"}, {"text_idx": "#000002", "text": "Vaadates roheenergia ka\u0308eka\u0308iku, vo\u0303ib o\u0308elda, et viimastel aastatel on huvi valdkonna vastu hakkanud tugevalt va\u0308lja paistma. Kui vaadata mo\u0303ningate suuremate taastuvenergiafirmade aktsiahinna graafikuid, on na\u0308ha, et kuni 2021. aasta jaanuarini oli to\u0303us lukratiivne. Vestas Wind Systems (VWS), Oersted (ORSTED), Nordex (NDX1), Siemens Gamesa Renewable Energy (SGRE), Sunworks (SUNW), SunPower (SPWR) \u2013 nende kasv oli 2021. aasta alguseni va\u0308ga tugev."}, {"text_idx": "#000003", "text": "SunPoweri aktsia hinnagraafik eToro platvormil na\u0308itab, kuivo\u0303rd tugev oli to\u0303us jaanuarini."}, {"text_idx": "#000005", "text": "Kurioosselt langesid enamus energiafirmasid 2021. aasta alguses, tekitades ku\u0308simuse: mis ja\u0308rsku taastuvenergiaga juhtus? U\u0308he hu\u0308poteesina vo\u0303ib o\u0308elda, et ilmselt omas mo\u0303ju detsentraliseeritud valuutade osata\u0308htsuse to\u0303us (just nagu see mo\u0303jus ka teistele firmadele bo\u0308rsil), sest inimesed va\u0308ljusid oma positsioonidelt lootuses teenida kiiresti raha trendikate detsentraliseeritud mu\u0308ntide pealt."}, {"text_idx": "#000006", "text": "Viimased kuud on olnud taastuvenergia firmade jaoks ku\u0308nklikud. See pole ka suur ime, sest muude sensatsiooniliste vararu\u0308hmade ja aktsiate pa\u0308rast on jaeinvestorid massina mujale kaldunud. Vahepeal to\u0303mbasid investoreid no\u0308 meemiaktsiad ja kru\u0308ptomaailm."}, {"text_idx": "#000007", "text": "Ehkki vesinikuenergiaga tegelevad firmad on na\u0308iliselt samuti kaotanud aktsia hinda samaaegselt teiste taastuvenergiafirmadega, ei pruugi see aga ta\u0308hendada, et vesinikutrend poleks taastuvenergiafirmade hinnako\u0303ikumise taga. Samal ajal, kui enamus inimesi on hoidnud oma pilku taastuvenergiafirmadel, on ta\u0308nased suured fossiilku\u0308tuste firmad aga salamisi tegelenud samuti omamoodi rohepo\u0308o\u0308rdega. Na\u0308iteks so\u0303lmisid Chevron (CVX) ja Toyota strateegilise koosto\u0308o\u0308 selle nimel, et u\u0308heskoos juhtida rahvusvaheliselt vesinikuenergia tootmist, luues oma koosto\u0308o\u0308 raames partnerluse, mida on teistel firmadel va\u0308ga raske u\u0308letada."}, {"text_idx": "#000008", "text": "Samal ajal on suurbritannia BP samuti lo\u0308o\u0308nud ka\u0308ed Orstediga, et hakata tuuleenergia abil tootma vesinikku."}, {"text_idx": "#000009", "text": "Seejuures on Chevron na\u0308iteks Ameerika kolmas suurim o\u0303lifirma ning BP on u\u0308ks maailma juhtivatest fossiilku\u0308tuse firmadest u\u0308ldse, kuuludes maailma seitsme suurima fossiilku\u0308tuste tootjate hulka. Veelgi enam \u2013 sel ajal, kui taastuvenergiafirmade hinnad on langenud, on Chevron na\u0308iteks viimase poole aasta jooksul just to\u0303usnud oma aktsiahinna poolest."}, {"text_idx": "#000010", "text": "Samamoodi on kasvanud peaaegu vo\u0303rdva\u0308a\u0308rse graafikuga Total, Shell ja BP: sel ajal, kui taastuvenergia firmad langesid kolinaga alla 2021. aasta alguses, to\u0303usid nimetatud o\u0303lifirmad sama tempokalt u\u0308lespoole."}, {"text_idx": "#000011", "text": "Chevroni hind 2021. aasta jooksul \u2013 madalpunkt oli jaanuaris, misja\u0308rel hakkas aktsia hind ko\u0303vasti to\u0303usma. Ka Chevron on kaubeldav eToros."}, {"text_idx": "#000012", "text": "BP plaanid on eriti ko\u0303nekad, kuna BP taga on Suurbritannia valitsus, kes utsitab veelgi rohkem vesinikuenergia tootmist. Suurbritannia on vaieldamatult u\u0308ks suurimaid vesinikutrendi o\u0303hutajaid, misto\u0303ttu pole sugugi u\u0308llatav, et BP kavatseb 2030. aastaks ehitada Suurbritannia suurima vesinikuenergia tehase."}, {"text_idx": "#000013", "text": "Maailma suurimad fossiilku\u0308tuste firmad on ja\u0308rsku vo\u0303lunud investoreid oma rohepo\u0308o\u0308rde ta\u0308helepanuga, to\u0303mmates osaliselt ta\u0308helepanu a\u0308ra va\u0308iksematelt energiategijatelt \u2013 ilmselgelt ei saa suuruse poolest vo\u0303istelda na\u0308iteks Vestas ja BP."}, {"text_idx": "#000014", "text": "CFD-d on keerulised finantsinstrumendid, mille puhul on vo\u0303imendusega kaubeldes va\u0308ga ko\u0303rge risk kaotada raha kiiresti. 78% jaeinvestoritest kaotavad ka\u0308esoleva teenusepakkuja juures CFD-dega kaubeldes raha. Sa peaksid kaaluma, kui ha\u0308sti sa tunned CFD-sid ning kas sinu jaoks on vastuvo\u0303etav suur risk kaotada oma raha."}, {"text_idx": "#000015", "text": "Miks on vesinik just nu\u0308u\u0308d populaarseks muutunud?"}, {"text_idx": "#000016", "text": "Miks just viimasel ajal on vesinikust nii palju ra\u0308a\u0308kima hakatud? Vesinikumaailmas on hiljuti palju muutunud."}, {"text_idx": "#000017", "text": "Esiteks, vesiniku tootmiseks on vaja kasutada plaatinat, mida on seni maailmas kaevandatud defitsiidis: no\u0303udlus on olnud suurem kui kaevanduste tootmisvo\u0303ime. Seda on aga muutnud Venemaa ja Zimbabwe koosto\u0308o\u0308s loodud firma, kes hakkab plaatinamaaki kaevandama ning ta\u0308idab seega defitsiidi, saades u\u0308heks mo\u0303jukaimaks plaatinakaevandajaks."}, {"text_idx": "#000018", "text": "Ko\u0303ige suurema ta\u0308helepanu on toonud aga Suurbritannia valitsus, investeerides riiklikku raha selleks, et mo\u0303jutada jaeinvestoreid vesinikule ta\u0308helepanu po\u0308o\u0308rama. Seda ko\u0303ike tehakse suure rohepo\u0308o\u0308rde nimel, lootuses va\u0308hendada saasteid, ent arvestades fossiilku\u0308tusefirmade viimase aja strateegiamuudatusi, on valitsuste jo\u0303upingutused ja investeeringud toonud aga kaasa hoopis teise trendi: investorid hu\u0308ppavad fossiilku\u0308tusetootjate juurde, kuna tegemist on maailma suurnimedega, keda me ko\u0303ik teame (ning kellega ka valitsused ilmselgelt arvestavad, mo\u0303eldes nende suurfirmade reaalsele mastaabile)."}, {"text_idx": "#000019", "text": "Ko\u0303rvutades uudiseid taastuvenergiafirmade aktsiahinnaga, on na\u0308ha, et investorid on antud ideega va\u0308ga kergelt kaasa la\u0308inud: taastuvenergiafirmad langesid sisuliselt samal ajal, samas kui fossiilku\u0308tuste tegijad just to\u0303usid. Vaadates taastuvenergiafirmade ka\u0308eka\u0308iku, la\u0308heb neil firmadel igati ha\u0308sti: nad teevad uusi investeeringuid, ka\u0308ibed ja kasumid on positiivsed ning mitmed neist on ka\u0308ed lo\u0308o\u0308nud suurte fossiilfirmadega, et toota rohkem roheenergiat ning aidata nendel fossiilfirmadel rohepo\u0308o\u0308rdega kaasa minna."}, {"text_idx": "#000020", "text": "Taastuvenergiafirmade aktsiahinna mastaapseks kukkumiseks pole u\u0308htegi reaalset po\u0303hjust: seda ei selgita isegi va\u0308iksemad jaeinvestorid, kes la\u0308hevad no\u0308 \u201chigh short value\u201d investeerimise teed ja u\u0308ritavad shortida aktsiaid. Suur u\u0308htne langus na\u0308itab suurte rahade samaaegset liigutamist, mille peamine po\u0303hjus vo\u0303ib peituda vesinikus: vesinikus na\u0308hakse uut rahalaeva, sest isegi valitsused panevad sellele oma o\u0303la alla ning ko\u0303ik vesinikuprojektid on hakkanud kindla plaaniga edasi liikuma."}, {"text_idx": "#000021", "text": "Kas vesinikuenergia tootmine on u\u0308ldse ja\u0308tkusuutlik?"}, {"text_idx": "#000022", "text": "Ko\u0303ige tavalisemad vesinikuenergia tootmismeetodid on seotud kas maagaasi vo\u0303i elektrolu\u0308u\u0308siga. Just see viimane on ta\u0308napa\u0308eval ko\u0303ige rohkem ko\u0303ne all, avades tee no\u0308 rohelise vesiniku tootmisele. Elektrolu\u0308u\u0308si raames kasutatakse elektrilaengut, et jagada vesi hapnikuks ja vesinikuks. Roheliseks vesinikuks kutsutakse tulemust siis, kui kasutatakse kas pa\u0308ikese- vo\u0303i tuuleenergiat elektrilaengu saamiseks."}, {"text_idx": "#000023", "text": "Rohevesinikuga aga tekib kohe ka ku\u0308simuskoht. Kuna selle tootmiseks on vaja taastuvressursse nagu tuul ja pa\u0308ike, siis ei vo\u0303ta vesinikuenergia mitte a\u0308ra energiakoormust taastuvenergialt, vaid tekitab veel suurema taastuvenergia vajaduse. Mitte lihtsalt isegi suurema vajaduse \u2013 taastuvenergia kogus, mis on vajalik vesiniku tootmiseks, on absoluutselt massiivne. Vo\u0303iks isegi o\u0308elda, et antud momendil pole see u\u0308ldse mo\u0303eldav minna isegi 50% u\u0308le vesinikuenergiale, kuna selle tootmiseks vajalik energiakogus on jaburalt suur, ra\u0308a\u0308kimata sellest, et miks mitte kasutada siis u\u0308leu\u0308ldiselt tuule- ja/vo\u0303i pa\u0308ikeseenergiat, mitte raisata seda energiat omakorda teise energialiigi, st vesiniku, tootmiseks?"}, {"text_idx": "#000024", "text": "Pannes selle hu\u0308poteesi numbritesse, siis siin on vo\u0303rdlus selle vahel, kui palju on vaja elektrienergiat selleks, et ta\u0308ita maailmas pu\u0308stitatud energiapiirid vesinikuga ning kui palju toodetakse praegu:"}, {"text_idx": "#000025", "text": "Olgu ka mainitud, et u\u0308laltoodud numbrid ta\u0308hendavad ikkagi seda, et hetkel toodetakse taastuvenergiat elektrienergia jaoks, mitte selleks, et toota rohelist vesinikku."}, {"text_idx": "#000026", "text": "Isegi ko\u0303ige ambitsioonikamate taastuvenergiaplaanide puhul on lo\u0303pptulemus ikkagi see, et suurem osa vesinikust on no\u0308 sinine vesinik ehk vesinik, mida toodetakse maagaasiga. Lo\u0303ppude-lo\u0303puks aga ei ta\u0308henda see sugugi paremat olukorda keskkonnale."}, {"text_idx": "#000027", "text": "Laiaulatuslik sinise vesiniku tootmine (mis leiab ilmselgelt aset siis, kui vesinikutrend ja\u0308tkub ning vesinikuautod muutuvad populaarseteks) ta\u0308hendab endiselt meeletut keskkonnasaastet: maagaasi kasutamine ta\u0308hendab metaanileket, mis on muideks 84 korda vo\u0303imsam kasvuhoonegaas kui CO2."}, {"text_idx": "#000028", "text": "On isegi seda o\u0308eldud, et esialgu tasub keskenduda sinise vesiniku tootmisele, et luua vajalikud su\u0308steemid ning siis vaikselt to\u0303sta tootmine rohelise peale, kui taastuvenergia tootmismahud on piisavalt suured. Siinkohal tasub aga igau\u0308hel mo\u0303elda u\u0308hele ku\u0308simusele: millised riigid on hetkel suurimad maagaasitootjad? Me ko\u0303ik teame vastust sellele."}, {"text_idx": "#000029", "text": "U\u0308hel vo\u0303i teisel viisil on tulemus sama: vesiniku tootmine on liialt laristav ressursirikas tegevus, mille ainus vo\u0303itja on fossiilku\u0308tuste tootja, kes saab rohepo\u0308o\u0308rde lipu all koguda endale u\u0308ksnes ko\u0303rgemaid kasuminumbreid, kasutades vesinikutrendi enda kasuks, ent tegelikkuses ei muuda see praktika keskkonna jaoks mitte midagi paremaks."}, {"text_idx": "#000030", "text": "Veel u\u0308ks vesinikuenergia tootmise problemaatiline osa puudutab veeauru. Erinevalt levinud arvamusest on tegelikult maailma suurim kasvuhooneefekti moodustaja veeaur, mis moodustab umbes 60% soojendavast efektist. Ainuu\u0308ksi selle fakti to\u0303ttu ei saa tegelikult lugeda vesinikuautosid saastevabadeks so\u0303idukiteks, kuna tegelikult on saaste ikkagi olemas \u2013 ka veeaur on saaste."}, {"text_idx": "#000031", "text": "Kuigi teadlased pole hetkel veel veendunud selles, milline vo\u0303ib olla suurema veeaurusaaste tulemus, on selge see, et looduse loomuliku tasakaaluga ei tohi ma\u0308ngida. Isegi millegi nii no\u0308 tavalise nagu veeauru manipuleerimine vo\u0303ib tuua katastroofilisi tulemusi. Loodusega ei tohi ma\u0308ngida ega seda manipuleerida. Massiivse veeaurusaaste korral muutub ilmselgelt kliima u\u0308hel vo\u0303i teisel viisil ning igal juhul ei ta\u0308henda see inimeste jaoks paremat keskkonda ning kindlasti ei lahenda see ka kasvuhoonegaaside kogust."}, {"text_idx": "#000032", "text": "Mida ta\u0308hendab vesinikutrend taastuvenergiale ja\u0308rgnevatel aastatel?"}, {"text_idx": "#000033", "text": "Vo\u0303ttes ko\u0303ike seda arvesse, siis kui trend ja\u0308tkub ning rohevesiniku tootmine hakkab siiski levima, ta\u0308hendab see massiivset taastuvenergiavajadust, mis omakorda ta\u0308hendab suuri numbreid taastuvenergiat tootvatele firmadele (nagu u\u0308lalmainitud ettevo\u0303tted). Kuna ka valitsused kavatsevad toetada taastuvenergia tootmist omapoolsete rahaliste panustega, on selge, et taastuvenergia kasv on ja\u0308rgneva ku\u0308mnendi jooksul meeletu. Portugal, Suurbritannia, Hiina, Jaapan, USA \u2013 paljud riigid on vo\u0303tnud endale suured eesma\u0308rgid ja plaanid."}, {"text_idx": "#000034", "text": "Vo\u0303ttes aga arvesse vesiniku tootmise problemaatilisi ku\u0308simusi, olgu jutt parasjagu rohelisest vo\u0303i sinisest vesinikust, siis mida toob vesiniku laiaulatuslik tootmine endaga kaasa? Mida ta\u0308hendab see keskkonnale? Kas pole olemas paremaid lahendusi? Need on ku\u0308simused, mida tasub ku\u0308sida endalt enne investeeringu tegemist."}, {"text_idx": "#000035", "text": "Investeeringuna on nii vesinikul kui ka taastuvenergial suur potentsiaal ning praegustele andmetele tuginedes ei tundu see trend nii pea ha\u0308a\u0308buvat, vaid vastupidi \u2013 u\u0308ksnes kasvavat."}, {"text_idx": "#000037", "text": "Kuidas planeerida oma perekonna rahalist olukorda?\nEesti to\u0308o\u0308turu olukord ohustab majanduslanguse su\u0308venemist\nKui kiiresti dividenditulu teenida saab?"}, {"text_idx": "#000038", "text": "Selle veebilehe sisu ei ole investeerimisno\u0303uanne ning u\u0308htegi selle veebilehe osa ei tohiks vo\u0303tta investeerimisno\u0303uandena. Eksponent.ee on meelelahutuslik ajakirjanduslik veebiva\u0308ljaanne, mis avaldab arvamust, arutleb ning esitleb vabalt saadaolevaid andmeid ja infot. Enne investeerimisotsuse tegemist konsulteeri eksperdiga."}, {"text_idx": "#000039", "text": "Me kasutame ku\u0308psiseid, et pakkuda sulle asjakohast kogemust. Meie lehe kasutamisel no\u0303ustud sa ko\u0303igi ku\u0308psiste ja meie privaatsuspoliitikaga. Uuri rohkem ku\u0308psiste kohta vo\u0303i ava seaded, et need va\u0308lja lu\u0308litada."}, {"text_idx": "#000040", "text": "Ka\u0308esolev veebileht kasutab ku\u0308psiseid, et pakkuda sulle parimat veebikogemust. Ku\u0308psised salvestatakse sinu veebilehitsejas ning need aitavad meil selgeks teha, milline sisu meie veebilehel on sinu jaoks ko\u0303ige kasulikum ja huvitavam."}, {"text_idx": "#000041", "text": "Meie veebilehe kasutamiseks pead no\u0303ustuma meie kasutustingimuste ja privaatsuspoliitikaga. Lisainfot selle kohta, millised tingimused puudutavad meie veebilehe kasutamist, leiad meie kasutustingimustest siin."}, {"text_idx": "#000042", "text": "Ha\u0308davajalikud ku\u0308psised peaksid olema sisse lu\u0308litatud, et saaksime sinu eelistused salvestada."}, {"text_idx": "#000043", "text": "Nende ku\u0308psiste keelamisel ei saa me salvestada sinu eelistusi. See ta\u0308hendab, et pead veebilehe igakordsel laadimisel ku\u0308psised uuesti lubama vo\u0303i keelama."}, {"text_idx": "#000044", "text": "Loe la\u0308hemalt meie veebilehe kasutustingimusi ja privaatsuspoliitikat siit."}]